2000/280/CE: Komission päätös, tehty 30 päivänä maaliskuuta 2000, päätösten 93/24/ETY ja 93/244/ETY muuttamisesta sekä Aujeszkyn tautia koskevista lisätakeista taudista vapaille Ranskan ja Saksan alueille tarkoitettujen sikojen osalta (tiedoksiannettu numerolla K(2000) 907) (ETA:n kannalta merkityksellinen teksti)



Virallinen lehti nro L 092 , 13/04/2000 s. 0024 - 0026



Komission päätös, tehty 30 päivänä maaliskuuta 2000, päätösten 93/24/ETY ja 93/244/ETY muuttamisesta sekä Aujeszkyn tautia koskevista lisätakeista taudista vapaille Ranskan ja Saksan alueille tarkoitettujen sikojen osalta (tiedoksiannettu numerolla K(2000) 907) (ETA:n kannalta merkityksellinen teksti) (2000/280/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 98/99/EY(2), ja erityisesti sen 10 artiklan 2 kohdan, sekä katsoo seuraavaa: (1) Joillakin Saksan alueilla otettiin käyttöön komission päätöksellä 95/210/EY(3) hyväksytty ohjelma Aujeszkyn taudin hävittämiseksi. (2) Komission päätöksellä 93/244/ETY(4), sellaisena kuin se on viimeksi muutettuna päätöksellä 1999/399/EY(5), Saksalle myönnettiin tähän ohjelmaan liittyen tiettyjen sen alueille tarkoitettuja sikoja koskevia lisätakeita Aujeszkyn taudin osalta. (3) Saksa katsoo Baden-Württembergin osavaltion olevan vapaa Aujeszkyn taudista ja on esittänyt komissiolle selventävät asiakirjat direktiivin 64/432/ETY 10 artiklan mukaisesti. (4) Ohjelman katsotaan hävittäneen kyseisen taudin Baden-Württembergistä. (5) Ranska katsoo Loire-Atlantiquen, Doubs'n, Haute-Marnen, Nièvren, Saône-et-Loiren, Bouches-du-Rhônen, Juran, Savoien, Vauclusen sekä Territoire de Belfortin departementtien olevan vapaita Aujeszkyn taudista ja on esittänyt komissiolle selventävät asiakirjat direktiivin 64/432/ETY 10 artiklan mukaisesti. (6) Kyseisillä Ranskan alueilla otettiin käyttöön ohjelma Aujeszkyn taudin hävittämiseksi. (7) Ohjelman katsotaan hävittäneen kyseisen taudin Loire-Atlantiquesta, Doubs'sta, Haute-Marnesta, Nièvrestä, Saône-et-Loiresta, Bouches-du-Rhônesta, Jurasta, Savoiesta, Vauclusestä sekä Territoire de Belfortista. (8) Saksan ja Ranskan viranomaiset soveltavat kansallisella alueellaan tapahtuviin sikojen siirtoihin vähintään tässä päätöksessä säädettyjä sääntöjä vastaavia sääntöjä. (9) Ei ole tarpeen vaatia lisätakeita jäsenvaltioilta tai jäsenvaltioiden alueilta, jotka katsotaan Aujeszkyn taudista vapaiksi. (10) Komission päätöksessä 93/24/ETY(6), sellaisena kuin se on viimeksi muutettuna päätöksellä 1999/399/EY, säädetään Aujeszkyn taudin lisätakeista taudista vapaisiin jäsenvaltioihin tai niiden alueille tarkoitettujen sikojen osalta, ja kyseiset alueet luetellaan päätöksen liitteessä I. (11) Taudista vapaa Baden-Württembergin osavaltio olisi lisättävä komission päätöksen 93/24/ETY liitteeseen I, ja se olisi poistettava päätöksen 93/244/ETY liitteestä I. (12) Taudista vapaat Loire-Atlantiquen, Doubs'n, Haute-Marnen, Nièvren, Saône-et-Loiren, Bouches-du-Rhônen, Juran, Savoien, Vauclusen sekä Territoire de Belfortin departementit olisi lisättävä päätöksen 93/24/ETY liitteeseen I. (13) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/24/ETY liite I tämän päätöksen liitteellä I. Korvataan päätöksen 93/244/ETY liite I tämän päätöksen liitteellä II. 2 artikla Tätä päätöstä sovelletaan 15 päivästä huhtikuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä maaliskuuta 2000. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 358, 31.12.1998, s. 107. (3) EYVL L 132, 16.6.1995, s. 19. (4) EYVL L 111, 5.5.1993, s. 21. (5) EYVL L 150, 17.6.1999, s. 32. (6) EYVL L 16, 25.1.1993, s. 18. LIITE I "LIITE I AUJESZKYN TAUDISTA VAPAAT ALUEET, JOILLA ROKOTTAMINEN EI OLE SALLITTUA >TAULUKON PAIKKA>" LIITE II "LIITE I >TAULUKON PAIKKA>".